CELEX: 62009TN0401
Language: mt
Date: 2009-10-05 00:00:00
Title: Kawża T-401/09: Rikors ippreżentat fil- 5 ta’ Ottubru 2009 — Marcuccio vs Il-Qorti tal-Ġustizzja tal-Komunitajiet Ewropej

5.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 297/30
            
         Rikors ippreżentat fil-5 ta’ Ottubru 2009 — Marcuccio vs Il-Qorti tal-Ġustizzja tal-Komunitajiet Ewropej
   (Kawża T-401/09)
   2009/C 297/44
   Lingwa tal-kawża: It-Taljan
   
      Partijiet
   
   
      Rikorrent: Luigi Marcuccio (Tricase, l-Italja) (rappreżentant: G. Cipressa, avukat)
   
      Konvenuta: Il-Qorti tal-Ġustizzja tal-Komunitajiet Ewropej
   
      Talbiet tar-rikorrent
   
   
               —
            
            
               tannulla d-deċiżjoni, irrispettivament mill-forma tagħha, li biha l-konvenuta ċaħdet it-talba tal-24 ta’ Mejju 2009 li saritilha mir-rikorrent.
            
         
               —
            
            
               tannulla n-nota tal-15 ta’ Ġunju 2009 li saret mir-Reġistru tal-Qorti tal-Ġustizzja.
            
         
               —
            
            
               tikkundanna lill-konvenuta tħallas lir-rikorrent is-somma ta’ EUR 10 000,00 (għaxart elef euro), jew somma ikbar jew iżgħar li l-Qorti tal-Prim’Istanza jidhrilha li tkun ġusta u ekwa, bħala kumpens għad-danni mġarrba.
            
         
               —
            
            
               tikkundanna lill-konvenuta għall-ħlas tal-ispejjeż, tad-drittijiet u tal-onorarji kollha relatati ma’ dan ir-rikors.
            
         
      Motivi u argumenti prinċipali
   
   Dawn il-proċeduri jirrigwardaw ir-rifjut tal-konvenuta li tilqa’ t-talba ta’ kumpens għad-danni allegatament ikkawżati min-notifika lil avukat, li ma kienx għadu awtorizzat li jirċevieha, ta’ rikors ippreżentat mill-Kummissjoni kontra deċiżjoni tat-Tribunal għas-Servizz Pubbliku li fiha kien parzjalment laqa’ t-talbiet tar-rikorrent.
   Insostenn tat-talbiet tiegħu, ir-rikorrent jinvoka nuqqas assolut ta’ motivazzjoni, il-ksur tal-obbligu ta’ amministrazzjoni tajba, kif ukoll il-ksur tal-liġi u l-eżistenza, f’dan il-każ, ta’ żball manifest ta’ evalwazzjoni.